Univerzalna vakcina protiv gripa
Naučnici rade na univerzalnoj vakcini koja bi mogla da zaštiti ljude od svih vrsta gripa i koja bi bila delotvorna više godina
Jedna pedijatrijska ordinacija u Atlanti u Džordžiji pretrpana je telefonskim pozivima. Država Džordžija u južnom delu Sjedinjenih Država prijavila je najveći broj slučajeva gripa ove godine. Virusi influence su nepredvidivi i ove godine zdravstveni zvaničnici kažu da su uočili nekoliko vrsta. kaže doktorka Dženifer Šu je iz Dečje medicinske grupe u Atlanti. Kako bi se zaštitili od gripa, zdravstveni zvaničnici preporučuju vakcinisanje pred svaku sezonu gripa za sve osobe starije od šest meseci. Ovogodišnja vakcina pruža zaštitu od svih vrsta gripa koje su trenutno prisutne, ali naučnici moraju da ustanove koja će vrsta gripa biti prisutna sledeće godine. Zatim je potrebno proizvesti nove vakcine. Istraživači koji rade na pronalaženju univerzalne vakcine kažu da će godišnje vakcine postati stvar prošlosti ako se nova vakcina pokaže delotvornom. objašnjava doktor Entoni Fauči, direktor Nacionalnog instituta za alergije i infektivne bolesti u Vašingtonu. Kada su naučnici dali vakcinu lasicama, one su proizvele antitela koja su ih zaštitila od više vrsta virusa. Doktor Fauči objašnjava naučnu koncepciju tih vakcina. Virusi gripa mogu da mutiraju brže nego što mogu da se naprave vakcine uz upotrebu trenutne tehnologije. Tako počinju epidemije. Ali istraživači kažu da će, ako univerzalna vakcina pokaže uspeh prilikom ispitivanja na ljudima, to omogućiti zaštitu od svih vrsta virusa gripa. Takva vakcina bi ujedno mogla da kod dece stvori zaštitu tokom većeg dela njihovog života. kaže dr Fauči. Tokom 2009. nije bilo dovoljno vakcina dok se virus H1N1 širio po svetu. Proizvodnja je bila spora jer su naučnici najpre morali da odgaje virus na milionima jaja, a za taj proces je potrebno mnogo vremena. Naučnici medjutim kažu da univerzalna vakcina neće zavisiti od odgajanja kultura virusa na jajima. Oni će je proizvoditi tako što će koristiti genetičke sekvence gripa, tako da će ona biti dostupna mnogo brže, manje ljudi će se razboleti i umreti i biće mnogo jeftinije nego da se nove vakcine proizvode svake godine.